钦定古今图书集成/明伦汇编/闺媛典/第253卷 > 程暄妻孙氏〈方氏余氏潘氏俞氏附〉
## 钦定古今图书集成/明伦汇编/闺媛典/第253卷 > 程暄妻孙氏〈方氏余氏潘氏俞氏附〉

按《婺源县志》：“孙氏，绣溪人，高安程暄妻。年二十九，暄
亡，孙为程氏冢妇，孀居苦操，内治肃然，年至七十二终。暄弟旺妻方氏，大炉人，归旺逾年，旺死，守节年三
十有六卒。旺弟晟继娶沱川余氏，余年二十一晟丧，
苦守三十七年。晟弟凤妻潘氏，桃溪人，生一女，凤没，
潘昼夜哀号，历四年死。凤季弟麟，娶龙亭俞氏女，生”
一子麟夭，俞克追前躅。孀居数十年，一家五节，人共
奇之！